cyanic-selkie/wikianc huggingface dataset:
Dust Muhammad Khan
Ensimmäinen valtakausi
Fath Khan oli ollut Mahmud Šahin tärkeä tukija sodissa Šudža' Šah Dorraniia vastaan. Pian edessä oli kuitenkin välirikko. Vuonna 1818 Fath Khan oli auttamassa Heratin kuvernööriä persialaisia vastaan. Lähti liikkeelle huhu, jonka mukjaan Dust Muhammad oli tällöin rikkonut kuvernöörin haaremin rauhaa. Yksi kuvernöörin vaimoista oli myös kuningas Mahmud Šahin sisar, joten kuningas käsitti huhun henkilökohtaisena loukkauksena. Toisaalta on myös mahdollista, että kuningas käytti huhua vain tekosyynä liian voimakkaaksi käsittämästään Fath Khanista eroon päästäkseen. Fath Khan sokaistiin ja kidutettiin kuoliaaksi, mutta Dust Muhammadin onnistui paeta. Fath Khanin surmaaminen käänsi hänen lukuisat Barzakai-veljensä kuningasta vastaan. Mahmud joutui lopulta pakenemaan Heratiin, jota hän hallitsi persialaisten tuella. Kabulissa valtaan nousseet Barzakait yrittivät aluksi hallita maata nukkehallitsijoiden kautta. Lyhyessä ajassa valtaistuimelle nostettiin ja siltä erotettiin Sultan Ali Šah (1818–1819) ja Aijub Šah (1819–1823). Lopulta Barzakai-veljekset päätyivät taistelemaan toisiaan vastaan. Veljeksistä nuorin Dust Muhammad osoittautui lopulta valtakamppailun voittajaksi ja hän valloitti Kabulin kižilbašien tuella vuonna 1826. Vanha Dorrani-valtakunta oli nyt kuitenkin käytännössä lakannut olemasta valtakunnan hajotessa eri paštupäällikköjen keskenään kilpaileviin osiin. Dust Muhammad luopui hallitsijoiden aiemmin käyttämästä kuninkaan arvonimestä (šah) ja alkoi sen sijaan käyttää titteliä uskovaisten emiiri (amir al-mu'minin).
Ensimmäinen afgaanisota
thumb|vasen|Dust Muhammad brittien vankina Pešawarissa vuonna 1841. Kädessään Dust Muhammadilla on [[rukousnauha. Piirtänyt James Rattray. ]] Sekava tilanne Afganistanissa herätti huolta ulkomailla niin sanotun suuren pelin, eli Venäjän keisarikunnan ja brittien Keski-Aasian valtakamppailun vallitessa. Britit olivat liittoutuneet afgaanien vihollisten sikhien kanssa. Sikhit olivat vallanneet Pešawarin, jota Dust Muhammad ei voinut hyväksyä. Afganistanin valtaistuimelle haluttiin hallitsija, joka myöntyisi sikhien valtaan Pešawarissa ja toisaalta olisi riittävän vahva pitääkseen venäläiset loitolla. Britit pyrkivät ottamaan tilanteen haltuunsa tukemalla Šudža Šahin yritystä nousta valtaistuimelle vuonna 1834, mutta Dust Muhammad voitti Šudža Šahin joukot lähellä Kandaharia käydyssä taistelussa. Tilanne kiristyi entisestään venäläisten alettua tukemaan Persiaa. Qadžarien Muhammad Šah teki vuonna 1837 sotaretken Heratiin, mikä olisi saattanut uhata brittien hallitsemaa Intian niemimaata. Lisäksi Dust Muhammadin hoviin saapui venäläisten edustaja kapteeni Ivan Viktorovitš Vitkevitš. Dust Muhammad avasi diplomaattiyhteydet Venäjälle toivoen voivansa näin painostaa brittejä luovuttamaan Pešawarin. Britit tämä vakuutti kuitenkin vain hallitsijan vaihtamisen tarpeellisuudesta. Persialaiset joutuivat vetäytymään brittien vallattua saaria Persianlahdella ja yhdessä Šudža Šahin ja sikhien kanssa he alkoivat myös suunnitella Afganistanin vallanvaihdosta, joka johti ensimmäiseen afgaanisotaan.
Brittien kokoama 22 000:n sotilaan Induksen armeija lähti liikkeelle joulukuussa 1838 edeten Quettan kautta Bolanin solan läpi Afganistaniin. Kandahar kukistui huhtikuussa 1839 ja hieman myöhemmin myös Ghazni. Elokuussa joukot etenivät Kabuliin, jossa valtaistuimelle asetettiin Šudža Šah. Dust Muhammad joutui pakenemaan pohjoiseen uzbekkiemiirien hallitsemille alueille, jossa hän oli käytännössä vankina. Myöhemmin hän yritti nostattaa brittienvastaista kapinaa Afganistanin pohjoisosissa, mutta epäonnistuttuaan hän antautui lopulta briteille. Vankina häntä kohdeltiin melko hyvin, joskin hänet vietiin Intiaan. Afganistanin sotaretken onnistuttua suurin osa briteistä palasi Intiaan, mutta Šudža Šah osoittautui heikoksi hallitsijaksi. Brittien varuskunta Kabulissa joutui käytännössä piiritetyksi. Dust Muhammadin poika Muhammad Akbar Khan oli nostattanut tyytymättömiä afgaaneja brittejä vastaan. William Elphinstone päätti lopulta evakoida Kabulin tammikuussa 1842. Brittien Kabulista lähtenyt kolona väijytettiin ja lähes kaikki surmattiin tai otettiin vangeiksi. Šudža Šah oli saanut surmansa Kabulissa. Britit päättivät nyt lopua Afganistanin seikkailuistaan. Dust Muhammad vapautettiin vankeudesta Intiassa ja hän valtasi Kabulin tammikuussa 1843 aloittaen näin toisen kautensa maan emiirinä.
Toinen valtakausi
Dust Muhammadilla oli edessään useita eri ongelmia. Brittien suhteen hän halusi noudattaa varovaista politiikkaa. Afgaanisodan yhteydessä suureen kansansuosioon noussut Dust Muhammadin poika Muhammad Akbar Khan kannatti kuitenkin sotaa brittejä vastaan. Muhammad Akbar kuoli Dust Muhammadille suotuisaan aikaan, joidenkin huhujen mukaan isänsä myrkyttämänä. Samaan tapaan kun britit joutuivat hankalaan asemaan Intiassa vuonna 1857 syttyneen sepoy-kapinan aikana, Dust muhammad ei käyttänyt hyväkseen brittien ahdinkoa Pešawarin tai muiden paštualueiden jälleenvaltaamiseksi. Britit suhtautuivat aluksi Dust Muhammadiin samaan tapaan pyrkien olematta puuttumatta maan asioihin. Lopulta briteistä ja Dust Muhammadista tuli kuitenkin liittolaisia. Britit tukivat emiiriä asein ja rahoin ja pakottivat myös Heratiin jälleen hyökänneen Persian vetäytymään uudelleen. Afganistan oli sisäisesti edelleen hajanainen, mutta Dust Muhammad alkoi toisella valtakaudellaan yhdistää hajanaisia alueita. Ensin valloitettiin uzbekkien ja tadžikkien alueet maan pohjoisosissa ja hieman myöhemmin valloitettiin myös Ghelzaiden hallussaan pitämä Kandahar. Vallattujen alueiden kuvernööreiksi Dust Muhammad nimitti poikiaan. Valtakautensa lopussa Dust Muhammadin onnistui liittää alueisiinsa myös Heratin. Afganistanin ulkopuolelle jäivät Badakhšan, sikhien aikanaan valtaamat paštualueet ja aikanaan Dorrani-valtakuntaan kuulunut Balučestan. Dust Muhammadia on joskus kuitenkin pidetty nykyaikaisen Afganistanin isänä, jonka toisella valtakaudella maa sai suurin piirtein nykyiset rajansa.
Dust Muhammad kuoli Heratissa 9. kesäkuuta 1863. Dust Muhammad oli valtakaudellaan jakanut valtaa tasaisesti eri poikiensa kesken, mikä johti hänen kuollessaan sisällissotaan eri valtaistuimen tavoittelijoiden kesken. Sisällissota Dust Muhammadin kuoleman jälkeen kesti kuusi vuotta ja vuonna 1869 voittajaksi nousi lopulta yksi Dust Muhammadin nuoremmista pojista ja hänen itsensä nimeämä seuraaja Šir Ali Khan.
Slovenia talviolympialaisissa 2014
Slovenia osallistui Sotšin talviolympialaisiin 2014 66:n urheilijan voimin. Tähän määrään kuuluu myös Slovenian jääkiekkomaajoukkue.
Avajaisissa Slovenian lippua kantoi jääkiekkoilija Tomaž Razingar ja päättäjäisissä lumilautailija Žan Košir. Olympiajoukkueen kapteenina toimi entinen maastohiihtäjä Petra Majdič.
Alppihiihto
Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Sloveniasta sai osallistua alppihiihtoon kymmenen urheilijaa. Slovenian alppihiihtojoukkueeseen kuuluivat mieslaskijat Klemen Kosi, Žan Kranjec, Rok Perko ja Mitja Valenčič sekä naislaskijat Maruša Ferk, Katarina Lavtar, Tina Maze sekä Ilka Štuhec.
Ampumahiihto
Joukkueen koko perustui kunkin valtion menestykseen ampumahiihdon MM-kilpailuissa vuosina 2012 ja 2013. Slovenian kiintiö kisoihin oli viisi mies- ja yksi naishiihtäjää.
Miesten joukkueeseen valittiin Klemen Bauer, Peter Dokl, Jakov Fak, Simon Kočevar ja Janez Marič. Joukkueen ainoa naishiihtäjä oli Teja Gregorin.
Freestylehiihto
Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Sloveniasta sai osallistua lumilautailuun yksitoista urheilijaa. Joukkueen ainoa nimetty urheilija oli Filip Flisar.
Jääkiekko
Slovenian jääkiekkomaajoukkue osallistui historiansa ensimmäistä kertaa olympiaturnaukseen. Jääkiekossa joukkueen kokoonpano muodostui 25:stä pelaajasta. Kokoonpano piti ilmoittaa Kansainväliselle jääkiekkoliitolle 7. tammikuuta 2014 mennessä.
Alla on Slovenian kokoonpano olympiaturnaukseen :
175px|thumb|right|Slovenian peliasut
Lumilautailu
Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Sloveniasta sai osallistua freestylehiihtoon kaksi urheilijaa. Slovenian miesten joukkueeseen kuuluivat Rok Flander, Žan Košir, Jan Kralj, Rok Marguč, Matija Mihič, Tim Kevin Ravnjak sekä Izidor Šušteršič. Naisten joukkueen edustajat olivat Gloria Kotnik ja Clika Sadar.
Pohjoismaiset hiihtolajit
Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Sloveniasta sai osallistua maastohiihtoon kahdeksan, mäkihyppyyn yhdeksän ja yhdistettyyn neljä urheilijaa.
Maastohihdoossa Slovenian joukkueeseen kuuluivat naishiihtäjät Alenka Čebašek, Vesna Fabjan, Barbara Jezeršek, Nika Razinger sekä Katja Višnar.
Miesten mäkihypyssä Sloveniaa edustivat Jernej Damjan, Jaka Hvala, Robert Kranjec, Peter Prevc sekä Jurij Tepeš. Naisten mäkihypyssä Slovenian edustajat olivat Eva Logar, Katja Požun, Špela Rogelj sekä Maja Vtič.
Yhdistetyssä Slovenian joukkueen muodostivat Gašper Berlot, Marjan Jelenko sekä Mitja Oranič.
Adhaan
Adhaan (, myös adhan, athan tai azaan, ) on islamin rukouskutsu, jonka muessin lausuu tiettyinä ajankohtina päivän aikana. Sanan juuri on aḏn (أذن), joka tarkoittaa ”sallia”, tai uḏun, ”korva”.
Adhaan lausutaan moskeijasta viisi kertaa päivässä, perinteisesti minareetista muslimien viiden pakollisen (fardh) rukouksen (salat) merkiksi. Toinen kutsu on nimeltään iqama, joka kutsuu muslimeja asettumaan riveihin rukouksen alussa. Kun adhaan lausutaan ääneen moneen kertaan, se antaa helposti ymmärrettävän tiivistelmän islaminuskosta. Tarkoituksena on paitsi ilmoittaa rukoushetken alkamisesta myös välittää kutsun kuulijoille islamin olennainen sisältö. Nykyään kutsua varten minareetteihin on asennettu kovaääniset.
Adhaanissa lausutaan uskontunnustus (šahada): ”Ei ole muuta jumalaa kuin Jumala, ja Muhammad on hänen lähettiläänsä”. Uskontunnustusta kutsutaan kalimaksi ja se on ensimmäinen islamin viidestä pilarista (, tai أركان الدين, ʾarkān ad-dīn, ”uskonnon pilarit”).
Rukouskutsun lausuminen
Šiiat lisäävät lauseen ”Todistan, että Jumala suojelee Alia” kolmannen lauseen jälkeen ja ”Tehkää paras teko” viidennen jälkeen.
Adhaanin aikana
Kuunnellessaan adhaania muslimin täytyy toistaa samat sanat hiljaa, paitsi silloin, kun muessin sanoo ḥayya ʿalā ṣ-ṣalāh tai ḥayya ʿalā l-falāḥ, jolloin he sanovat: lā ḥawla wa-lā quwwata ʾillā bi-llāh (”ei ole voimaa tai valtaa paitsi Jumalan [voima ja valta]”).
Adhaanin jälkeen
Seuraava du’aa’ (pyyntörukous) on vapaaehtoinen:
Perjantairukouksen (salat al-jumu'ah) aikana lausutaan kaksi adhaania: ensimmäinen kutsuu ihmiset moskeijalle ja toinen ennen kuin imaami aloittaa khutban (saarnan). Juuri ennen kuin rukous alkaa, joku rukoilevista lausuu iqaman. Tämän perustana on, että kalifi ’Umar määräsi kaksi adhaania. Kaikki sunnit eivät suosi kahta adhaania varoittamaan ihmisiä rukouksen lähestymisestä, koska nykyään rukousajat tiedetään hyvin.
Rukouskutsun syntytarina
thumb|Bilal huutaa rukouskutsua Kaaban katolla Ibn Hisham kertoo 800-luvun alussa profeetta Muhammedin elämäkerrassa Sirat rasul Allah siitä, miten rukouskutsu keksittiin. Medinassa ihmiset kokoontuivat aluksi rukoilemaan ilman kutsua rukousajan tullessa, mutta Jumalan lähettiläs ei pitänyt tilannetta hyvänä. Sekä juutalaiset että kristityt käyttivät tällöin äänimerkkejä tiedottaakseen jumalanpalveluksen alkamisesta.
Muhammed määräsi ensin juutalaiseen tapaan pasuunan kutsumaan uskovia rukoukseen. Lopputulos ei miellyttänyt profeettaa. Sitten hän käski käyttää puista läppäintä kristittyjen tapaan. Sellainen veistettiinkin, mutta Jumalan lähettiläs ei pitänyt siitäkään. Lopulta muuan muslimi (Abdallah Ibn Zaid) tuli profeetan puheille. Hän kertoi nähneensä unessa vihreäpukuisen miehen, joka sanoi: "Entä jos näytän sinulle paremman tavan?" Parempi tapa oli huutaa rukouskutsu. Muhammed totesi, että se oli totuudenmukainen uni, jos Jumala tahtoo. Hän antoi etiopialaiselle vapautetulle orjalle Bilalille tehtäväksi huutaa rukouskutsun, koska tällä oli kantava ääni.
Tarinassa oli kuitenkin teologinen ongelma, sillä sen mukaan muutkin kuin Muhammed saattoiva saada ilmestyksen Jumalalta, vieläpä niin, että Muhammed jäi sivustaseuraajaksi. Tämän takia Ibn Hisham kertoo toisenkin version rukouskutsun alkuperästä. Se kuului seuraavasti.
Kertomus havainnollistaa uskontotieteen tuntemaa ilmiötä: uskonnot eivät pelkästään lainaa toisiltaan, vaan joskus pyrkivät luomaan eroja muihin uskontoihin. Tässä tapauksessa Muhammed hylkää juutalaisten pasuunan ja kristittyjen läppäimen, kunnes keksitään huutamalla esitetty rukouskutsu.
Vihreät (Israel)
Vihreät eli HaJerukim on vihreää liikettä Israelissa edustava poliittinen puolue. Se perustettiin vuonna 1997. Se ei ole päässyt knessetiin, mutta sillä on useita paikkoja maan kunnallisvaltuustoissa. Vuonna 2006 vihreät saivat knessetin vaaleissa reilut 1,5 % äänistä. Muuten puolueen kannatus on ollut hyvin matala, 0,4 %:n molemmin puolin.
Vihreiden johtajana toimii Pe'er Visner.
Hr. Ms. Pieter Florisz (F826)
Hr. Ms. Pieter Florisz (runkonumero F826) oli Alankomaiden kuninkaallisen laivaston Kortenaer-luokan ohjusfregatti.
Palvelus
Alus poistettiin palveluksesta 2001 ja myytiin Kreikalle, joka liitti sen laivastoonsa nimellä Bouboulina.
Valkonaama-ara
Valkonaama-ara (Ara severus) eli aiemmalta nimeltään joikuara on eteläamerikkalainen papukaija. Sen elinympäristö ulottuu Itä-Panamasta Itä-Peruun ja Pohjois-Boliviaan, Brasilian keski- ja koillisosiin sekä Guyanaan, Venezuelaan ja Kolumbiaan. Carl von Linné kuvaili lajin holotyypin Amazonin alueelta saadusta näytteestä.
Koko ja ulkonäkö
Valkonaama-ara on pienehkö ara, sillä se on vain noi 40-49 cm pitkä nokasta pitkän pyrstön kärkeen. Se painaa noin 307-387 grammaa.
Väriltään valkonaama-ara on suurimmaksi osaksi vihreä. Siivissä on vihreää ja sinistä. Sen pyrstön ja siipien alapinnat ovat tummanpunaiset. Aroille tyypilliseen tapaan sen kasvoissa on paljas ihoalue, jota täplittävät pienenpienet tummanruskeat höyhenet. Otsalla ja kurkulla sillä on tummanruskeaa. Nokka on kokonaan musta. Jalat ovat harmaat. Silmät ovat aikuisilla yksilöillä vaalean kellertävät, nuorilla yksilöillä tummat. Sukupuolet ovat samannäköiset.
Lemmikkinä
Valkonaama-aran hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Aroille tyypilliseen tapaan se kaipaa ruokavalioonsa monia muita lemmikkilintuja enemmän rasvaa, jota se saa luonnollisesti pähkinöistä ja siemenistä. alt=Valkonaama-ara|vasen|pienoiskuva|Valkonaama-ara Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset.
Kansainvälinen rikollisuus
Kansainvälinen rikollisuus voi tarkoittaa esimerkiksi rikosta kansainvälistä oikeutta vastaan, rikosta ihmisyyttä vastaan tai sotarikosta. Käsite voi viitata myös rajat ylittävään huumekauppaan, asekauppaan, rahanpesuun tai ihmiskauppaan.
Kansainvälisen rikollisuuden torjunta ja tutkinta
Kansainvälisesti rajat ylittävä rikollisuuden torjunta ja rikostutkinta ovat avainasemassa. Interpol on kansainvälinen 192 jäsenvaltion muodostama poliisiorganisaatio.
Interpolin päätavoitteet vuodella 2017 olivat:
Tiedon jakaminen
Kansainvälisen rikollisuuden torjunnan avainasemassa on tietojen vaihto. Kansainväliset organisaatiot kuten Interpol ylläpitää useita tietokantoja tai rekistereitä. Heillä on mm yli 205000 henkilön tietokanta rikollisista ja kadonneista. Lisäksi on DNA profiileja 83 maasta ja yli 170000 DNA profiilia. Sormenjälkitietokannassa on yli 180000 henkilön sormenjäljet.
Euroopan unionin alueella
pienoiskuva|Europol päämaja Haagissa, Hollannissa. EU:n parlamentissa rikollisuutta, korruptiota ja rahanpesua tutkii erityisvaliokunta (CRIM). EU-alueella rikollisuuden ehkäisyä suorittaa Europol. Tällä hetkellä tutkinnassa on yli 5 000 järjestäytyneen rikollisuuden ryhmää, jotka toimivat kansainvälisesti. Vuonna 2013 vastaava luku oli 3 600 kansainvälistä ryhmää. Määrän kasvua selostaa mm ryhminen pienentyminen, kansainvälisen rikollisuuden siirtyminen internetiin ja kyberrikollisuuteen. Viimeisten vuosien aikana yli 180 eri kansallisuutta on ollut osallisena järjestäytyneessä rikollisuudessa, mutta 60 % rikoksista on kuitenkin EU-jäsenvaltion kansalaisten käsialaa.
Interpol arvioi, että 70 % järjestäytyneen rikollisuuden ryhmistä operoi useammassa kuin kolmessa maassa. Lisäksi 45 % järjestäytyneestä rikollisuudesta on osallisena useammassa rikoksessa.
Järjestäytynyt rikollisuus
Europolin järjestäytyneen rikollisuuden yksikkö on listannut kahdeksan pääaluetta.
Rahanpesu
Yleisesti arvioidaan, että EU:ssa tuotetaan vuosittain 110 miljardia euroa rikollisin keinoin. Rikollisestä toiminnasta ja rahanpesusta peräisin oleva raha saattaa päätyä terrorismin rahoitukseen. EU maissa rahanpesu on rikos, mutta rangaistuksissa on eroja. Rahanpesu tarkoittaa käteisen rahan viemistä rajan yli, tällä hetkellä ilmoitusvelvollisuusraja on 10.000 EUR.
Operaatio Käärme esimerkiksi iski kansainväliseen organisoituun rahanpesuun. Rikollisjärjestö toimi pääasiassa Espanjassa ja koostui Kiinan kansalaisista, jotka pesivät kuuden vuoden aikana yli 300 miljoonaa Etelä-Euroopan maissa. Verkosto toi Eurooppaan erilaisia väärennettyjä tuotteita mm. väärentämällä asiakirjoja. Rikosryhmittymällä oli käytössä monitukaiset yritysrakenteet useiden EU jäsenvalioiden alueilla.
Terrorismi EU:ssa
Yksi isoimmista EU:n prioriteeteistä on terrorismin torjunta. Selkeä suunnanmuutos tapahtui vuoden 2015 Pariisin iskujen jälkeen. Vuonna 2017 kuolinuhreja sisältäneitä iskuja tehtiin kuudessa EU-maassa, joissa kuoli 62 ihmistä ja loukkantuneita oli yli 800. Pidätyksiä tehtiin 705 kappaletta yhteensä 18 jäsenmaassa, joista 373 kpl tehtiin Ranskassa. Unionin tasolla Europolin alaisuudessa toimii Euroopan terrorismin torjuntakeskus, joka taistelee terrorismia vastaan. Terrorismintorjuntakeskus tekee yhteistyötä jäsenvaltioiden viranomaisten kanssa ja Euroopan kyberturvallisuuskeskuksen (EC3) sekä salakuljetuksia tutkivan eurooppalaisen keskuksen (EMSC) kanssa.
Vuoden 2017 luvut sisältävät epäonnistuneet ja onnistuneet iskut. Vuoden 2017 luvuista 76 kpl iskujen määrästä tapahtui Iso-Britanniasta. Vuoden 2016 pidätetyistä suurin osa oli jihadisteja. Terroristien rahoituksesta 40 % uskotaan tulevan rikollisuuden kautta
Scott Barney
Scott Barney (s. 27. maaliskuuta 1979 Oshawa, Ontario, Kanada) on kanadalainen jääkiekkovalmentaja ja entinen jääkiekkoilija. Hän pelasi oikean laitahyökääjän paikalla ja pelasi urallaan 27 NHL-ottelua tehopistein 5+6=11. Viimeksi Barney edusti kaudella 2017–2018 eteläkorealaista Anyang Hallaa, missä hän voitti Aasiaan liigan mestaruuden. Barney pelasi urallaan lisäksi AHL:ssa, Saksassa, Suomessa, Tšekissä, Sveitsissä, Itävallassa, Kiinassa ja Italiassa. Suomessa hän edusti SaiPa ja HPK:ta. Pelaajauransa jälkeen Barney on valmentanut Saskatchewanin junioriliigassa (SJHL) pelavaa Humbolt Broncosia.
Pelaajana
Barney oli juniorina lupaava pelaaja. Hän voitti OHL:n mestaruuden ensimmäisellä kaudellaan 1995–1996 ja Los Angeles Kings varasi hänet kesällä 1997 vuorolla 29. Keväällä 1999 hän pääsi pelaamaan AHL:ssä muutaman ottelun Springfield Falconsissa. Hän loukkasi selkänsä Kingsin harjoitusleirillä ennen kautta 1999–2000 eikä pelannut otteluakaan kolmena seuraavana kautena. Hänen uransakin oli melkein ohi. Barney palasi syksyllä 2002 Kingsin organisaatioon ja debytoi kauden 2002–2003 aikana myös Kingsin NHL-joukkueessa, jossa pelasi kauden aikana viisi ottelua. Seuraavalla kaudella hän pelasi Kingsissä 19 ottelua ja teki niissä tehopisteet 5+6=11.
Barney ei pelannut työsulkukaudella 2004–2005 olkapäävamman takia. Hän siirtyi kaudeksi 2005–2006 Atlanta Thrashersin organisaatioon, jossa pelasi kolmessa NHL-ottelussa. Kaudeksi 2006–2007 hän siirtyi Detroit Red Wingsin organisaatioon, mutta pelasi ainoastaan farmijoukkue Grand Rapids Griffinsissä. Red Wings myi Barneyn kauden lopulla Washington Capitalsiin, jossa hän pelasi kuitenkin vain farmijoukkueessa myös kaudella 2007–2008. Kevään 2007 AHL:n pudotuspeleissä Barney oli paras maalintekijä 10 maalilla.
Barney pelasi kauden 2008–2009 Saksan DEL-liigan Augsburger Pantherissa ja kauden 2009–2010 hän aloitti Saksan toiseksi korkeimmalla sarjatasolla 2. Bundesligassa, jossa hän edusti SC Bietigheim-Bissingeniä try-out -sopimuksella. Barney ei saanut jatkosopimusta ja viikkoa myöhemmin, lokakuussa 2009 hän siirtyi kuukauden koeajalle SaiPaan. Barney teki jatkosopimuksen loppukaudeksi ja teki 43 ottelussa tehopisteet 16+14=30.
Maaliskuussa 2010 Barney teki vuoden mittaisen jatkosopimuksen SaiPan kanssa. Hän pelasi kaudella 2010–2011 hyvin, mutta Barney sai potkut SaiPasta marraskuussa 2010 jäädessään kiinni rattijuopumuksesta. Hän puhalsi 9. marraskuuta vastaisena yönä Lappeenrannan Ainonkadulla 1,72 promillea. Barney johti siihen mennessä SaiPan sisäistä pistepörssiä tehtyään 21 ottelussa tehopisteet 9+9=18.
Lähdettyään SaiPasta Barney siirtyi kymmenen päivää myöhemmin Tšekin Extraliigassa pelaavaan BK Mladá Boleslaviin. Hän pelasi siellä 12 runkosarjaottelua tehopistein 2+2=4, kunnes tammikuussa 2011 palasi SM-liigaan ja liittyi Hämeenlinnan Pallokerhoon kauden 2011–2012 loppuun asti kestävällä sopimuksella. Barney pelasi HPK:ssa vain tammikuulle, jolloin hän sai potkut. Barney teki 20 ottelussa vain 5 pistettä. Myöhemmin saman kuun aikana hän teki sopimuksen Sveitsin kakkossarjan HC Thurgauhun. Barney ei ehtinyt pelata Thurgaussa kauaa, sillä tammikuun lopulla Itävallan kakkosarjan EC Dornbirn hankki hänet. Barney Dornbirnissä vain kolme runkosarjaottelua ja teki niissä kuitenkin 13 pistettä. Pudotuspeleissä hän teki 12 pistettä kahdeksassa ottelussa ja oli auttamassa joukkuetta nousemaan Itävallan pääsarjaan.
Barney siirtyi kaudeksi 2012–2013 Asia League Ice Hockeyssa pelaavaan korealaiseen High1-joukkueeseen. Barney pelasi Aasian liigassa yhden kauden ja oli sarjan pistepörssin toinen. Seuraavaksi akudeksi hän siirtyi Italian pääsarjan HC Valpelliceen. Valpellicesta Barney jatkoi kauden jälkeen itävaltalaiseen EHC Lustenauun, joka pelasi keskieurooppalaista INL-liigaa. Siellä hän oli voittamassa keväällä 2015 sarjan mestaruutta. Seuraavalla kaudella Barney teki 32 ottelussa 61 pistettä ja oli sarjan paras pistemies.
Barney palasi kaudeksi 2016–2017 Aasian liigaan, kun hän siirtyi kiinalaiseen China Dragonsiin. Pelaajauransa hän lopetti kauden 2017–2018. Viimeisen kautensa hän pelasi eteläkorealaisessa Anyang Hallassa, missä hän voitti Aasian liigan mestaruuden.
Valmentajana
Barney jatkoi uraansa vuonna 2018 valmentajana, kun hänet palkattiin Saskatchewanin junioriliigan Humboldt Broncosin apuvalmentajaksi. Broncos kokosi tuolloin joukkuetta käytännössä uudestaan, sillä edellisellä kaudella tapahtuneessa linja-autoturmassa oli kuollut 16 henkilöä, pelaajia sekä joukkueen henkilökuntaa.
Barney nostettiin jo kesken ensimmäisen kautensa väliaikaiseksi päävalmentajaksi Nathan Oystrickin erottua joulukuussa 2018. Seuraavassa kuussa Barneyn asema virallistettiin, ja hänestä tehtiin myös joukkueen general manager. Kauden jälkeen Barney teki kolmen vuoden jatkosopimuksen.
Vanguard (kantoraketti)
thumb|Vanguard-raketti räjähtää laukaisualustallaan [[Cape Canaveralissa 6.12.1957. Neuvostoliitto oli tuolloin lähettänyt jo toisen satelliitin, Sputnik 2:n.]]
Vanguard (kantoraketti) oli Yhdysvaltain varhaisia satelliittien laukaisuun käyttämiä kantoraketteja. Se pohjautui RTV-N-12a Viking-luotausrakettiin. Yhdysvallat laukaisi Project Vanguardin puitteissa vuosina 1957–1958 11 Vanguard-kantorakettia aikomuksenaan lähettää satelliitteja. Laukaisuista vain kolme onnistui. Satelliittien painot olivat puolitoista - parikymmentä kilogrammaa. Näistä tunnetuin on Vanguard 1, joka ei kuitenkaan ollut Yhdysvaltain ensimmäinen satelliitti.
Vanguard ja Yhdysvaltain varhaiset satelliittilaukaisut
Ensimmäinen Vanguard-raketin koeversio, TV-0, laukaistiin 8. joulukuuta 1956. Se oli lähinnä uuden telemetriajärjestelmän koe. Kaksivaiheista järjestelmää kokeiltiin seuraavana vuonna laukaisulla TV-1. Vasta lokakuussa laukaistu TV-2 oli ensimmäinen täysiverinen Vanguard-raketti.
Vanguard-rakettia käyttänyt laivaston ohjelma voitti Yhdysvalloissa kilpailun jossa kilpailtiin ilmavoimien, maavoimien ja laivaston kesken siitä mikä aselaji lähettää ensimmäisenä satelliitin. Laivaston ohjelmaan liittyi kehitteillä oleva Atlas-raketti, ja maavoimien ohjelmaan Redstone-ohjus, josta johdettiin Juno-kantoraketti. Laivaston Vanguard voitti kisan, koska muut projektit olivat niin tärkeitä sotilaallisia ohjelmia, ettei niitä voitu hidastaa satelliitteihin liittyvän näpertelyn takia.
Mutta silti Yhdysvalloille oli tärkeää kilpailla avaruusasioissa kommunistisen Neuvostoliiton kanssa. Vuoden 1957 lopuilla Neuvostoliitto oli laukaissut jo toisen satelliittinsa, Sputnik-2:n. Yhdysvallat halusi pysyä mukana kilvassa, ja Vanguard TV-3 päätettiin laukaista, vaikka raketin kehittely oli vielä kesken. Ensimmäinen amerikkalaisen satelliitin laukaisu epäonnistui, kun raketti räjähti laukaisualustalle 6. joulukuuta. Daily Mail kutsui rakettia "Flopnik"-nimellä. Tämän jälkeen von Braunin ryhmä sai laukaista oman satelliittinsa. Myös vuoden 1958 alussa tehty Vanguard TV-3BU (BU on backup, vara) epäonnistui.
Myöhemmin Vanguard-raketilla laukaistiin onnistuneesti ja korkealle rakettikokeella TV-4 Vanguard 1 -tekokuu. thumb|left|120px|Vanguard 1 TV-4:n laukaisu 17.3.1958 kyydissään [[Vanguard 1 -satelliitti.]]Epäonnistuneet laukaisut olivat tämänkin jälkeen onnistuneita yleisempiä, mutta onnistuneilla saatiin nostettua kiertoradalle vielä satelliitit Vanguard 2 ja Vanguard 3.
Laukaisut
Vanguardin yhdestätoista satelliittilaukaisusta kolme onnistui:
Lentävä maalivahti
Lentävä maalivahti on jalkapallon variaatio, jossa toisella tai kummallakaan joukkueella ei ole vakituista maalivahtia. Sen sijaan vastustajan hyökätessä lähimpänä maalia olevasta pelaajasta tulee hetkellisesti maalivahti. Tätä variaatiota käytetään käytännössä yksinomaan epävirallisissa peleissä, yleensä kaveriporukoiden pihapeleissä pelaajien määrän ollessa pieni. Sillä voidaan myös tasoittaa paritonta pelaajien määrää, jolloin toisessa joukkueessa on pysyvä ja toisessa lentävä maalivahti.
Lentävän maalivahdin säännöstä saatetaan sopia ennen pelin alkua ja yleensä maalivahdiksi muuttuvan pelaajan on ilmoitettava maalivahtiudestaan esimerkiksi huutamalla ennen käsin palloon koskemista.
Futsal
Futsalissa maalivahtia, joka nousee hyökkäykseen mukaan vastustajan kenttäpuoliskolle, kutsutaan joskus lentäväksi maalivahdiksi.
Usein tätä taktiikkaa käyttäessään joukkueet vaihtavat maalivahdin kenttäpelaajaan, jolla on muusta joukkueesta erottuva peliasu. Sääntöjen valossa tämä pelaaja on myös maalivahti ja häntä koskevat maalivahdin rajoitukset, mutta esimerkiksi hyökkääjänä normaalisti pelaava pelaaja voi olla normaalia maalivahtia taitavampi pallonkäsittelijä ja siten todennäköisempi tekemään maaleja.
Vladimír Weiss
Vladimír Weissillä voidaan tarkoittaa seuraavia ihmisiä:
Malching
Malching on kunta Passaun piirikunnassa Ala-Baijerissa Saksassa. Se sijaitsee 35 kilometriä lounaaseen Passausta ja lähin saman piirikunnan kaupunki on Pocking 12 kilometriä itään. Kunnan pinta-ala on 25,2 neliökilometriä, sen asukasluku oli vuoden 2020 lopussa 1 266 ja väentiheys oli 50 asukasta/km2. Pormestarina toimii Georg Hofer. Malching on muodostanut yhdessä Rotthalmünsterin kanssa eräänlaisen kuntayhtymän (Verwaltungsgemeinschaft) vuodesta 1978.
Malchingissa toimi rautatieasema vuosina 1910–1969. Aseman sulkeminen oli kunnalle kova takaisku.
MGM-29 Sergeant
thumb|MGM-29 Sergeant lennossa.
MGM-29 Sergeant oli amerikkalainen lyhyen kantaman kiinteäpolttoaineinen maasta maahan -ohjus. Yhdysvaltain armeija otti ohjuksen käyttöön 1962, ja sitä alettiin sijoittaa Eurooppaan 1963. Se kehitettiin korvaamaan MGM-5 Corporal-ohjus. Sergeantin tilalle tuli myöhemmin MGM-52 Lance. Tämän ohjuksen ryhmiä/kehitelmiä käytettiin myös Scout C-kantoraketin, Jupiter C-luotausraketin ja Juno I-kantoraketin vaiheina.
Tämä ohjusasetyyppi oli käytössä vuosina 1962–1979. Se saatiin kehitettyä kokeiluasteelle vuonna 1955. Ohjuksessa oli yksi W52-tyypin ydinkärki, jonka räjähdysvoima oli 200 kilotonnia.
Andréas Glyniadákis
Andréas Glyniadákis (, s. 26. elokuuta 1981 Chaniá) on kreikkalainen koripalloilija. Glyniadákis on 216 senttiä pitkä ja painaa 127 kiloa.
Giorgio Pessina
Giorgio Pessina (16. kesäkuuta 1902 Rooma – 18. heinäkuuta 1977 Rooma) oli italialainen miekkailija, joka kilpaili floretin joukkuekilpailussa kolmissa perättäisissä kesäolympialaisissa. Pariisissa 1924 hän sijoittui joukkueineen neljänneksi; Amsterdamissa 1928 hän kuului kultaa voittaneeseen ja Los Angelesissa 1932 hopeaa saaneeseen joukkueeseen.
Gioacchino Guaragna
Gioacchino Guaragna (14. kesäkuuta 1908 Milano – 19. huhtikuuta 1971 Milano) oli italialainen miekkailija.
Vuoden 1928 kesäolympialaisissa Amsterdamissa Guaragna osallistui floretin joukkuekilpailuun ja oli siinä mukana voittamassa kultaa. Vuoden 1932 kesäolympialaisissa Los Angelesissa hän osallistui sekä floretin yksilö- että joukkuekilpailuun saaden jälkimmäisessä hopeaa ja sijoittuen ensin mainitussa neljänneksi. Vuoden 1936 kesäolympialaisissa Berliinissä hän osallistui jälleen sekä yksilö- että joukkuekilpailuun ja voitti joukkueen jäsenenä uuden kultamitalin. Yksilökilpailussa hän sijoittui viidenneksi.
NHL:n tähdistöottelu 1948
Toinen NHL:n tähdistöottelu pelattiin vuonna 1948 Chicago Black Hawksin kotikenttänä toimineella Chicago Stadiumilla 3. marraskuuta 1948. Ottelussa kohtasivat ensimmäisen tähdistöottelun tavoin Toronto Maple Leafs sekä muiden NHL-joukkueiden parhaimmistosta koottu NHL:n tähdistöjoukkue. Tähdistöjoukkue voitti ottelun lukemin 3-1.
Ruhstorf an der Rott
Ruhstorf an der Rott on kunta Passaun piirikunnassa Ala-Baijerissa Saksassa. Se sijaitsee Rott-joen varrella 18 kilometriä Passausta lounaaseen. Kunnan pinta-ala on 51,4 neliökilometriä, sen asukasluku oli vuoden 2020 lopussa 7 124 ja väentiheys oli 138 asukasta/km2. Kunnan pormestarina toimii Andreas Jakob.
Paikkakunta on mainittu nimellä "Ezzinpah" vuonna 795. Nimellä "Ruzsdorf" se on kirjoitettu 1188 ja vuodesta 1230 nykyisellä nimellään. Vuodesta 1877 on kunnassa ollut rautatieasema ja rautatieyhteys muun muassa Passauhun.
Type-Moon
Type-Moon on japanilainen visual novel -peleihin keskittyvä pelitalo.
Yhtiön peleistä on tehty myös anime-sarjoja.
Superpesiksen kuukauden pelaaja
Superpesiksen kuukauden pelaaja valittu kaudesta 2008 lähtien. Palkinto on jaettu Miesten ja Naisten Superpesiksen pelaajalle kuukausittain. Valinnan suorittaa Suomen Pesäpalloliitto.
Miesten palkinnon ovat useimmiten voittaneet Toni Kohonen, Henri Puputti ja Roope Korhonen (kuusi kertaa) ja naisten palkinnon Emma Körkkö (o.s. Nieminen) (seitsemän kertaa), Sirpa Pollari ja Paula Saloranta (neljä kertaa).
Mardan
thumb|Katunäkymää Mardan on kaupunki Pakistanin Khyber Pakhtunkhwan provinssin keskiosassa. Vuonna 1998 kaupungissa oli 245 926 asukasta (mukaan on laskettu sotilastukikohdassa oleskelevat joukot).
Kaupungin perustivat Gandharan kuninkaat yli kaksituhatta vuotta sitten. Siellä on edelleen jälkiä Gandharan kulttuurista. Alue on viljavaa maanviljelysseutua. Siellä kasvatetaan vehnää, sokeriruokoa, tupakkaa, maissia ja vihanneksia.
Brittien aikana kaupungissa oli kuuluisa rykmentti, jossa palveli mm. nuori Winston Churchill.
Motion JPEG
260px|thumb|MainConcept MJPEG enkooderin asetukset.
Motion JPEG tai MJPEG on häviöllinen videonpakkausformaatti. Pakkaustapa on samankaltainen Digital Videon (DV) kanssa, eli jokainen kuva pakataan erikseen JPEG-pakkausta käyttäen, ja data pakataan DCT-muunnoksella maksimissaan suhteessa 1:20. MJPEG-pakkausta käyttäen videon asetuksia (kuten resoluutio, bittivirta, pakkauksen määrä, värinäytteistys jne.) on kuitenkin mahdollista muuttaa, siinä missä DV:n asetukset ovat kiinteät. Näin käyttäjä voi paremmin vaikuttaa lopullisen videon laatuun.
MJPEG-video voi olla joko lomiteltua tai progressiivista. Pakkausta on suositeltu käytettäväksi videokaappauksessa sekä editoinnissa vähäisen pakkauksensa ansiosta. Monet digitaalikamerat tai muut kannettavat videokuvauslaitteet käyttävät tätä pakkausta videokuvauksessa. Windows-ympäristössä MJPEG on useimmiten AVI-kääreessä, ja äänen pakkauksessa käytetään yleensä WAV-formaattia.
Huomaa, että tämä on eri formaatti kuin MPEG.
Kristian Johansson
Kristian Johansson (s. 24. joulukuuta 1907 Asker – 9. maaliskuuta 1984) oli norjalainen mäkihyppääjä. Hän voitti urallaan kaksi mitalia hiihdon maailmanmestaruuskilpailluissa, kultaa vuonna 1934 ja hopeaa vuonna 1929. Vuonna 1928 hän voitti Norjan olympiavalintakilpailut mutta ei osallistunut olympiakisoihin.
Yhdistetyssä hiihdossa Johansson sijoittui MM-kilpailuissa viidenneksi vuonna 1929.
Curse of the Red River
Curse of the Red River on metalliyhtye Barren Earthin esikoisalbumi, joka julkaistiin 29. maaliskuuta 2010. Se nousi Suomen virallisen listan sijalle 14.
Kokoonpano
+
Kangassaaren lasitehdas
Kangassaaren lasitehdas toimi Etelä-Savossa Enonkoskella vuosina 1858–1903. Tehtaan omisti Tichanoffin kauppahuone ja se rakennettiin alun perin siksi että Enonkoskella sijainneen, vuonna 1774 perustetun Tichanoffin vesisahan tuottama jätepuu saatiin hyödynnettyä lasitehtaan uunien polttoaineena.
Tehdas valmisti aluksi pulloja joita vietiin muun muassa Pietariin. Vuodesta 1895 alkaen valmistettiin myös ikkunalasia puhaltamalla. Tässä menetelmässä lasimassasta puhallettiin lieriö joka sitten leikattiin auki ja levitettiin ikkunaruuduksi. Tehtaan lasinpuhaltajat tulivat aluksi Saksasta ja myöhemmin Ruotsista.
Tehtaan lopetettua kannattamattomana toimintansa 1903 sen rakennukset olivat vielä ensimmäisen maailmansodan aikoihin venäläisen sotaväen käytössä. Myöhemmin ne purettiin ja nykyisin ainoa muisto tehtaasta ovat tehtaan paikalta ja läheisestä järvenpohjasta löytyvät lasinsirpaleet. Lasitehtaan paikalle perustettiin 1900-luvun alussa höyrysaha ja alueella oli myös laivatelakka.
Hanna Etula
Hanna Pauliina Etula (s. 30. maaliskuuta 1981 Pirkkala) on suomalainen kivääriampuja, joka edustaa Lahden Ampumaseuraa.
Etula aloitti kilpa-ammunnan 12-vuotiaana ilmakiväärillä vuonna 1993. Ensimmäisen SM-mitalinsa hän sai vuonna 1998. Kansainvälisen uran hän aloitti vuonna 1999, jolloin hän oli mukana voittamassa pienoiskiväärillä tyttöjen EM-joukkuekultaa.
Olympialaiset
Pekingin olympialaisissa Etula oli 10 metrin ilmakiväärissä 21. tuloksella 394 ja 50 metrin pienoiskivääri asentokilpailussa 24. tuloksella 577.
Maailmancup
Etula on ampunut 19 maailmancupin osakilpailussa. Hänen parhaimmat sijoituksensa ovat 10 metrin ilmakiväärin viides ja 50 metrin pienoiskiväärin asentokilpailun seitsemäs sija.
Ennätykset
Etulan hallussa olevat Suomenennätykset:
Bandasaaret
Bandasaaret ovat Indonesialle kuuluva tuliperäinen saariryhmä Bandamerellä noin 140 kilometriä Seramin saaresta etelään ja noin 2 000 kilometriä Jaavalta itään. Noin kymmenen pienen saaren muodostama saaristo on osa Molukkien saaristoa ja kuuluu hallinnollisesti Etelä-Molukien maakuntaan. Saarten tärkein kaupunki ja hallinnollinen keskus on Bandanaira, joka sijaitsee samannimisellä saarella. Saaria ympäröivä meri on 4–6 km syvä, ja saarten yhteispinta-ala on noin 180 km². Saarten väkiluku on noin 15 000.
1800-luvulle saakka Bandasaaret olivat kauppapoliittisesti merkittäviä muskottipuiden ainoana kasvupaikkana. Niistä saatiin kahta kallisarvoista maustetta, muskottipähkinää ja muskottikukkaa. Saaret menettivät ainutlaatuisen asemansa vasta Napoleonin sotien yhteydessä, kun britit ottivat saaret väliaikaisesti hallintaansa ja siirsivät lukuisia muskottipähkinäntaimia Ceylonille ja Singaporeen.
Nykyään saaria suosivat vierailukohteena laite- ja snorkkelisukelluksen harrastajat.
Punkaharju (harju)
Punkaharju on harju Savonlinnassa entisen Punkaharjun kunnan alueella Etelä-Savon maakunnassa. Se erottaa toisistaan Saimaan Pihlajaveden ja Puruveden. Punkaharju kuuluu Suomen kansallismaisemiin ja valtakunnallisesti arvokkaisiin maisema-alueisiin. Alue on Metsähallituksen hallinnoimaa luonnonsuojelualuetta ja kuuluu myös Natura 2000 -alueisiin. Suojelualueen pinta-ala on 6,5 km².
Historia
Punkaharju on syntynyt viimeisen jääkauden mannerjäätikön vetäytymissuunnan suuntaisesti ja on ollut jo varhain eränkävijöiden kulkureittinä. Ensimmäinen maantie harjulle rakennettiin 1700-luvulla, ja sen kautta kulki yhteys Savonlinnasta Viipuriin. Tietä pidettiin varsin vaarallisena, koska se kulki paikoitellen jyrkkärinteisen harjun laella. Keisari Aleksanteri I antoi jo vuonna 1803 määräyksen säästää harjumetsät puunkaadolta ja kaskeamiselta. Yksi syy määräykseen saattoi olla se, että tiheään kasvavat männyt suojasivat tieltä suistumista vastaan.
thumb|[[Magnus von Wright: Maisema Punkaharjulta (1865).]] Punkaharjusta tuli 1800-luvun alussa suosittu matkailu- ja nähtävyyskohde ja sinne perustettiin kruununpuisto 1843. Punkaharjua ovat tehneet tunnetuksi mm. Sakari Topelius Maamme-kirjassaan ja J.L. Runeberg runoissaan. Muistoksi Runebergin käynnistä Punkaharjulla on harjutien varteen pystytetty muistokivi paikalle joka tunnetaan Runebergin kumpuna.
Alueelle rakennettiin 1845 Ernst Lohrmannin suunnittelema metsänvartijan asumus, joka toimi myös matkailijoiden majoitustilana. Punkaharjun Valtionhotellina tunnettua sveitsiläistyylistä tornillista puurakennusta on laajennettu useaan otteeseen. Onni Tarjanteen suunnitelman mukaan valmistunut Punkaharjun kuntoutuskeskuksen päärakennus rakennettiin 1900-luvun alussa. Nykyisin Punkaharjun kuntoutuskeskukseen kuuluva entinen Hotelli Finlandia on rakennettu 1914 Ivar ja Valter Thomén suunnitelmien mukaan. Luston rautatieasema on vuonna 1908 valmistunut arkkitehtuuriltaan kansallisromanttinen rautatierakennus. Vuonna 1994 avattu metsämuseo Lusto edustaa alueen uusinta kulttuurikerrostumaa.
Punkaharjulla on säilynyt venäläisten kaivamia maavarustuksia 1700-luvun lopulta, ajalta ennen Suomen sotaa. Harjulla on myös Salpalinjan rakennelmia, joista valtaosa on täytetty ja siivottu pois toisen maailmansodan jälkeen. Kuikonniemessä sijaitseva juoksuhauta ja korsu on entisöity.
Harjulla kulkeva tie (yhdystie 4792, entinen valtatie 14) sai päällysteen 1950-luvulla. Vuonna 1976 valmistui ohikulkutie (nykyinen valtatie 14) Laukansaaren kautta, joka ohjaa osan liikenteestä pois harjulta. Alkuperäistä päällystämätöntä harjutietä on säilynyt Valtionhotellin eteläpuolella. Suomen ensimmäinen yleiskaava, joka vahvistettiin 15. syyskuuta 1977, kattoi Punkaharjun harju-alueen.
Luonto
Punkaharju on noin seitsemän kilometrin pituinen kapea harjujakso, joka paikoitellen jakaantuu useammaksi selännejonoksi. Harjun korkein kohta on 31 metriä Saimaan pinnan yläpuolella ja sitä kutsutaan Nervanderin kummuksi. Punkaharjulla on kymmeniä erikokoisia suppia, jotka ovat syntyneet jäätiköstä irronneiden veden kuljettamien jäälohkareiden hautautuessa ja sulaessa, jolloin pintamaa on vajonnut. Takaharjun Ankkalampi on syntynyt veden täyttämään suppaan. Jääkauden jättämiä merkkejä ovat myös rantakallioiden uurteet ja siirtolohkareet. Alueen muinaisrannat osoittavat vedenpinnan korkeusvaihteluja jääkauden jälkeen.
Punkaharjun luonnonarvoja on hoidettu maisemanäkökohdat huomioiden. Suojelualueen maa-alueista suurin osa on harjumetsää. Kokonharjun aarnimetsä luonnonsuojelualueen pohjoisosassa on alueen luonnontilaisinta osaa, jossa ei tehdä hoitotoimia. Kasvillisuus on pääosin puolukka- ja puolukka-lillukkatyypin kangasmetsiä. Reheviä lehtoja esiintyy pienialaisesti rannoilla ja suppien pohjalla. Suojelualueen järvet ovat niukkaravinteisia ja kirkasvetisiä.
Aseistakieltäytyminen Suomessa
Aseistakieltäytyminen Suomessa tarkoittaa siviilipalveluksen suorittamista asevelvollisuusaikana, totaalikieltäytymistä, reservinkieltäytymistä tai osittaiskieltäytymistä eli totaalikieltäytyjäksi ryhtymistä kesken varusmiespalveluksen. Lisäksi aseistakieltäytyjä voi suorittaa asevelvollisuutensa aseettomana varusmiespalveluksena.
Tilastoja
Vuosittain varusmiespalveluksen suorittaa noin 25 000 henkilöä ja siviilipalveluksen noin 2 000. Vuonna 2018 vapaaehtoiseen asepalvelukseen haki 1 516 naista.
HMS Cassandra (1916)
HMS Cassandra oli Britannian kuninkaallisen laivaston Caledon-luokan (osa C-luokkaa) kevyt risteilijä, joka palveli ensimmäisessä maailmansodassa.
Aseistakieltäytyminen Suomessa
Tilastoja
Täydennyspalvelukseen hakeutui vuonna 2014 runsaat 300 reservikieltäytyjää. Vuonna 2017 totaalikieltäytyjiä oli 33.
HMS Cassandra (1916)
Valmistus
Alus tilattiin Barrow-in-Furnessista Vickers Armstrongilta, missä köli laskettiin maaliskuussa 1916. Alus laskettiin vesille 25. marraskuuta ja otettiin palvelukseen kesäkuussa 1917.
Aseistakieltäytyminen Suomessa
Tilastoja
Jehovan todistajille myönnettiin aiemmin vapautuksia varusmiespalveluksesta vuosittain noin 70–140. Vuonna 2016 vapautettiin 98 henkilöä.
HMS Cassandra (1916)
Palvelus
Palvelukseen otettaessa alus liitettiin Suuren Laivaston 6. kevyt risteilijäviirikköön. Alus ajoi 15. elokuuta 1917 matalikolle Fair Islellä. Alus hinattiin Lerwickiin korjattavaksi.
Aseistakieltäytyminen Suomessa
Tilastoja
Terveydentilan perusteella vapautetaan palveluksesta 5–10 prosenttia ikäluokasta.
HMS Cassandra (1916)
Palvelus
Marraskuussa 1918 alus lähetettiin Itämerelle kontra-amiraali Edwyn Alexander-Sinclairin komentamassa laivasto-osastossa taistelemaan bolševikkeja vastaan ja tukemaan Venäjän sisällissodan valkoisia.
Oscar Gatto
Oscar Gatto (s. 1. tammikuuta 1985 Montebelluna) on italialainen maantiepyöräilijä. Hän aloitti ammattilaisuransa Gerolsteiner-joukkueessa 2007–2008, edusti ISD-Neri-tallia 2009–2010, Vini Fantinia 2011–2013, Cannondale Pro Cycling Team -joukkuetta 2014, Androni Giocattoli-Venezuelaa 2015, Tinkoffia 2016, Astana Teamia 2017–2018 ja viimeiset ammattilaisvuotensa 2019–2020 Bora-Hansgrohea.
HMS Cassandra (1916)
Palvelus
Alus osui 5. joulukuuta 1918 Suomenlahdella kartoittamattomaan Saksan keisarikunnan laivaston rakentamaan miinakenttään. Alus osui miinaan ja upposi Saarenmaan edustalle. Haaksirikossa sai surmansa 11 miehistönjäsentä. Hävittäjät HMS Vendetta ja HMS Westminster pelastivat eloonjääneet.
Oscar Gatto
Gatto voitti Italian ympäriajossa 2011 kahdeksannen etapin karattuaan Alberto Contadorin kanssa pääjoukolta kaksi kilometriä ennen maalia. Vuonna 2013 hän voitti Dwars door Vlaanderen -semiklassikon.
Aseistakieltäytyminen Suomessa
Aseeton varusmiespalvelus
Aseeton varusmiespalvelus lyhennettiin vuonna 2008 voimaan tulleella asevelvollisuuslailla 330 päivästä 270 päivään. Ennen lakimuutosta vuonna 2003 aseettoman palveluksen suorittavia oli 56 henkeä ja vuonna 2006 heitä oli 38. Pitempiaikaisen koulutuksen vuoksi palvelusaika voi olla myös 362 päivää. Aseeton palvelus on nähty aseellista kevyempänä tapana suorittaa varusmiespalvelus. Tällä on perusteltu aseettoman palveluksen pitempiaikaista kestoa verrattuna aseelliseen palvelukseen. Lyhyemmän palvelusajan on toisaalta katsottu lisäävän halukkuutta suorittaa varusmiespalvelus aseettomasti, mitä ei nähdä toivottavana seurauksena puolustusvoimien tehtävien kannalta.
Oscar Gatto
Saavutuksia
Lähteet: Cyclingbase Cycling Archives
Aseistakieltäytyminen Suomessa
Siviilipalvelus
thumb|[[Lapinjärven koulutuskeskus |Lapinjärven siviilipalveluskoulutuskeskuksen päärakennus.]]
Koska siviilipalveluksen aiempi pituus 13 kuukautta oli yli kaksi kertaa pitempi kuin lyhin asepalvelusaika, rangaistuksenomaisen pitkäksi koettu siviilipalvelus synnytti arvostelua. Muun muassa YK:n ihmisoikeuskomitea, Euroopan ihmisoikeusvaltuutettu sekä Amnesty International moittivat Suomea siviilipalvelusmiesten syrjinnästä. Amnesty International pitää myös suomalaisia totaalikieltäytyjiä mielipidevankeina. Arvosteluun vastattiin lyhentämällä siviilipalvelus vuoden 2008 alussa 12 kuukauteen, mikä vastaa pisintä asepalvelusaikaa. Ne, jotka olivat aloittaneet palveluksensa ennen vuoden 2008 alkua, palvelivat aiemman lain mukaiset 395 päivää.
Totaalikieltäytyminen
Asevelvollinen, joka kieltäytyy suorittamasta varusmies- tai siviilipalvelusta, tuomitaan enintään 173 vuorokaudeksi ehdottomaan vankeusrangaistukseen. Tätä kutsutaan totaalikieltäytymiseksi. Totaalikieltäytyjät, jotka kieltäytyvät suoraan varusmiespalveluksesta, tuomitaan rikosnimikkeellä asevelvollisuudesta kieltäytyminen, kun siviilipalvelukseen hakeneet ja siitä kieltäytyvät tuomitaan siviilipalveluksesta kieltäytymisestä. Ehdottoman vankeusrangaistuksen pituus on kummassakin tapauksessa sama: puolet jäljellä olevasta siviilipalvelusajaksi muutetusta palvelusajasta. 2010-luvulla totaalikieltäytyjiä oli vuosittain muutamia kymmeniä.
Amnesty International on pitänyt vuodesta 1999 lähtien suomalaisia siviilipalveluksesta kieltäytyneitä totaalikieltäytyjiä mielipidevankeina ja vaatii heidän vapauttamistaan. Euroopan neuvoston ihmisoikeusvaltuutettu antoi seurantaraportissaan 29.3.2006 huomautuksen, jossa se arvosteli Suomen aseistakieltäytymislainsäädäntöä. Hän kiinnitti myös huomiota seikkaan, että edellisen raportin (syyskuu 2001) jälkeen edistystä ei ole tapahtunut. Myös YK:n ihmisoikeuskomitea on ilmoittanut pitävänsä siviilipalveluksen kestoa edelleen rangaistuksen luontoisena ja Suomen näin ollen rikkovan kansalais- ja poliittisia oikeuksia koskevaa yleissopimusta.
Täydennyspalvelus
Varusmiespalveluksen suorittanut reserviläinen voi kieltäytyä aseellisesta palveluksesta. Tällöin hänet kutsutaan viiden vuorokauden mittaiselle täydennyspalvelusjaksolle. Täydennyspalveluksesta kieltäytymisestä seuraa sakkorangaistus ja uusi täydennyspalvelumääräys, josta kieltäytymisestä seuraa jälleen sakko ja niin edelleen.
Täydennyspalvelukseen hyväksymisen jälkeenkin alle 28-vuotiaalla on mahdollisuus anoa siirtoa takaisin reserviin.